Britania përballet me çështjet e vështira të tolerancës fetare
Shumë jo muslimanë e shohin përdorimin e perçes si sfidë ndaj kulturës perëndimore
Eshtë një çështje shumë e përfolur. Nixhabi, një perçe që mbulon tërë fytyrën po bëhet gjithnjë e më e përhapur ndër gratë muslimane. Shumë jo muslimanë e shohin këtë si sfidë ndaj kulturës perendimore ndërsa të tjerë si një formë radikalizimi. Christofer Doyle i Këshillit Britaniko Arab të Mirëkuptimit thotë se asnjëra nga këto nuk është e vërtetë. Zyra britanike e Statistikave Kombëtare thotë se në Britani jetojnë rreth 2 milonë muslimanë duke e bërë islamin fenë e dytë më të madhe në vend. Këshilli musliman në Britani thotë se komuniteti i atjeshëm musliman është vënë në trysni që nga sulmet terroriste në Londër në vitin 2005 dhe sulmet e dështuara këtë vit në Glasgou dhe Londër. Politikanët britanikë janë hedhur në ofensivë. Ministri i Drejtësisë e sheh nixhabin si pengesë për komunikimin ndërsa ish kryeminstri Toni Blair e quan atë një shenjë të ndarjes. Në muajin mars qeveria u dha administratave të shkollave të drejtën që të ndalojnë mbajtjen e hixhabit nga nxënësit. Organizata joqeveritare Policy Exchange në Londër thotë se një numër gjithnjë e më i madh i muslimanëve e shohin mbajtjen e nixhabit si shprehje të kundërshtimit ndaj politikave të qeverisë sidomos ndaj luftës në Irak. Mahxhabin Khan filloi ta mbajë nixhabin kur ishte në universitet. Ajo thotë se këtë po e bëjnë gjithnjë e më shumë gra muslimane. Dhe janë kryesisht vajza të reja që kanë vendosur të mbajnë nixhabin, thotë shitësja e perçeve Jasmin Salaam. Por jo të gjithë muslimanet e përkrahin këtë prirje. Poetja Shusha Gapi thotë se kjo gjë e neverit. Një tjetër grua muslimane, Shah Rokh Husein pajtohet me këtë. Ajo thotë se perçja nuk është shenjë e fesë. Sektet e ndryshme të Islamizmit kanë shpesh edhe mosmarrëveshje për çështje të ndryshme. Këshilli Musliman Britani thotë se edukimi dhe dialogu janë të nevojshëm jo vetëm për të inkurajuar mirëkuptimin ndërmjet grupeve të ndryshme islame por edhe për të riparuar marrëdhëniet me komunitetin jo musliman. Dhe shton se pa ndodhur kjo, nga të gjitha palët do të ketë dyshime. //ii